‫ובערך שם ראיתי את שרידי המטוס.‬
‫אם זה כתוצאה מהתרסקות, יש אנשים שמתו.‬
‫אז מייד חשבנו על המשפחות.‬
‫ואז התקשרנו למשטרה במכשיר הקשר.‬
‫- עשרים ותשעה ביולי, 2015 -‬
‫- שישה עשר חודשים מאז התקשורת האחרונה -‬
‫- התראה -‬
‫מבזק חדשות הבוקר אודות החיפוש‬ ‫אחר טיסה 370 של "מלזיה איירליינס"...‬
‫חתיכת שריד מהמטוס נסחפה‬
‫לאי ראוניון הצרפתי שנמצא באוקיינוס ההודי.‬
‫אבל החוקרים מאמינים שהשרידים שבתמונות‬
‫מתאימים לבואינג 777,‬ ‫הזהה למטוס הנעדר ממלזיה.‬
‫זה נראה אמיתי.‬
‫אם זה חלק מ-777, זה MH370.‬
‫אין ספק. שום דבר אחר לא חסר.‬
‫בנוסף, יש סימנים שהוא היה במים כבר זמן רב.‬
‫זה יום נורא למשפחות.‬
‫אני אישית חייתי בהכחשה מלאה‬ ‫של העובדה שהמטוס סיים את הטיסה שלו‬
‫בסוג של התרסקות.‬
‫אז הכול יצא משליטה עבורי, שוב.‬
‫מבחינתי, השרידים היו הנקודה‬ ‫שבה התחלתי לחשוב,‬
‫"טוב, הם לא יחזרו."‬
‫התמודדנו עם משהו שאילץ אותנו‬ ‫לקבל את זה שהם היו כאן.‬
‫זה לקבל‬
‫את זה שהם לא יחזרו. זהו זה.‬
‫אני באופן אישי לא מאמינה‬ ‫ש-MH370 התרסק בדרום האוקיינוס ההודי.‬
‫אז בפעם הראשונה שראיתי את זה בחדשות‬
‫תחושתי הכנה הייתה,‬
‫"מי שתל את זה שם?"‬
‫"מי הביא את החתיכה לשם?"‬
‫אין לנו את התשובות.‬
‫זו אחת התעלומות הגדולות בתולדות התעופה.‬
‫- MH370: המטוס האבוד -‬
‫בצער רב מאוד‬
‫אני חייב לומר לכם‬
‫שצוות מומחים בינלאומי אישר באופן חד משמעי‬
‫ששרידי המטוס שנמצאו באי ראוניון‬
‫הם אכן מ-MH370.‬
‫זו פריצת דרך עצומה‬ ‫בתעלומת התעופה הגדולה ביותר מזה עשורים.‬
‫אלה היו חדשות משמעותיות‬ ‫בקרב אנשי "הקבוצה העצמאית".‬
‫זו הייתה הראיה החותכת הראשונה‬ ‫שהמטוס התרסק באוקיינוס ההודי.‬
‫האזור הכללי שבו הם חושבים שהמטוס התרסק.‬
‫כל הנקודות הלבנות האלה מדמות פיסות אפשריות‬ ‫של שרידים שמגיעים מ-MH370.‬
‫- חלק מכנף המטוס נסחפה לכאן‬ ‫לדברי הממשל המלזי -‬
‫היה מתגמל לשמוע‬
‫שזה חיזק את התיאוריות שדגלנו בהן.‬
‫עד אז,‬
‫המידע היחיד שקבע שהמטוס‬ ‫הגיע לדרום האוקיינוס ההודי‬
‫היה מנתוני אינמרסט.‬
‫ועכשיו, השרידים שנסחפו מאשרים את זה.‬
‫זו הייתה הפעם הראשונה שהיו ראיות עצמאיות... ‬
‫- מארק דיקינסון, אינמרסט -‬
‫שהטיסה הגיעה למקום‬ ‫שאליו פחות או יותר אמרנו שהיא הגיעה.‬
‫כשנמצאו השרידים, זה שם סוף לתרחיש הזיוף,‬
‫וזו הייתה התאוריה שלי,‬ ‫שנתוני אינמרסט שונו בזדון‬
‫כדי לגרום לזה להיראות כאילו המטוס טס‬ ‫בכיוון אחד כשהוא טס לכיוון השני.‬
‫ברור שהמטוס לא טס צפונה,‬
‫כי נמצא כאן חלק מהמטוס הפיזי האמיתי.‬
‫אבל...‬
‫- ג'ף וייס, עיתונאי תעופה -‬
‫כשחשבתי על זה,‬
‫חשבתי לעצמי, "בסדר."‬
‫"אני צריך לשכנע את עצמי במאה אחוז‬ ‫שזה הגיע מה-MH370."‬
‫- קמבודיה -‬
‫אהבתי להרפתקאות,למסעות‬
‫ולפתרון תעלומות קיימת מאז היותי צעיר מאוד.‬
‫תמיד רציתי לנסוע לכל מדינה בעולם‬
‫וללמוד עליה,‬ ‫וכל תעלומה לא פתורה בכל מקום,‬
‫רציתי להיות זה שיפתור אותה וידע עליה.‬
‫הייתי מעורב בקבוצת פייסבוק‬
‫שדנה בטיסה 370 המלזית‬
‫ורציתי לדעת מה אוכל לעשות כדי לעזור.‬
‫אז אחרי שנמצא ה"פלאפרון",‬
‫ידעתי שקיימים שרידים נוספים.‬
‫דיברתי עם אוקיינוגרפים.‬
‫אמרתי, "אני רוצה למצוא עוד שרידים."‬
‫"לאן ללכת?"‬
‫והם אמרו,‬
‫"יהיו שרידים במצר מוזמביק על חוף מוזמביק."‬
‫"לך לשם, אולי יהיה לך מזל."‬
‫וזה מה שעשיתי.‬
‫- וילנקולוס, מוזמביק -‬
‫אז נסעתי לווילנקולוס,‬
‫עיר על מצר מוזמביק.‬
‫ושאלתי אנשים ברחבי וילנקולוס‬
‫אם הם ראו שרידי מטוסים.‬
‫פגשתי בחור שאמר, "יש שרטון."‬
‫"לשם מגיעים כל הדייגים‬ ‫כדי להניח את הרשתות, המצופים, הפיתיונות."‬
‫אז הלכתי איתו.‬
‫וצעדנו,‬
‫אולי בערך 20 דקות אחרי שהתחלנו את החיפוש,‬
‫ופתאום,‬
‫אמרתי, "מה זה?"‬
‫אז הלכתי לשם‬
‫והיה משולש אפור כזה‬ ‫שהיה כתוב עליו "לא לדרוך."‬
‫- לא לדרוך -‬
‫והחזקתי אותו בידיי.‬
‫ואני אגיד לך,‬
‫זה היה הרגע שבו ידעתי‬
‫בליבי ובמוחי,‬
‫שיש לי חתיכה מ-370 המלזי.‬
‫יש התפתחויות חדשות הערב בנוגע לשריד‬
‫שהתגלה במזרח אפריקה, שייתכן שהיה שייך‬
‫לטיסה 370 הנעדרת של "מלזיה איירליינס".‬
‫הרשויות במלזיה חזרו והדגישו‬ ‫שהראיות הצילומיות‬
‫מצביעות על כך שמדובר בבואינג 777.‬
‫ואנחנו שומעים עוד מהאמריקאי שמצא אותו.‬
‫זה בהחלט ממטוס.‬
‫זה יכול להיות מבואינג.‬
‫זה יכול להיות מ-777.‬
‫זה יכול להיות‬
‫מטיסה 370 המלזית.‬
‫לפי התמונות,‬
‫יש סבירות גבוהה‬
‫ששריד המטוס הוא מבואינג 777.‬
‫אמרו לי לנסוע למוזמביק כדי לחפש שרידים.‬
‫עשיתי זאת ומצאתי את זה.‬
‫אוקיינוגרפים גם אמרו לי‬ ‫שהמקום הכי טוב הוא מדגסקר.‬
‫אז נסעתי לשם‬
‫כדי למצוא עוד שרידים.‬
‫בליין גיבסון מצא לפחות 20 שרידים‬‫.‬
‫שבעה חלקים סווגו כמעט בוודאות‬ ‫כחלקים מ-MH370‬‫.‬
‫סביר להניח שעשרה נוספים גם הם מהמטוס.‬
‫זה השריד הכי משמעותי שנמצא עד כה.‬
‫בליין אלן גיבסון‬
‫הפגין כישרון מופלא למצוא פיסות שרידים.‬
‫משהו שאף אחד אחר לא הצליח לעשות במכוון.‬
‫הוא האדם היחיד שיכול לצאת,‬
‫ללכת לאורך חוף ולהרים חתיכת שריד.‬
‫השריד הזה, שאנו מאמינים‬ ‫שהוא מטיסה 370 המלזית... ‬
‫כן, תראה.‬
‫אלוהים.‬
‫ועכשיו הוא אחראי‬
‫למרבית חלקי השרידים של ה-MH370 שנמצאו.‬
‫רוב הראיות הפיזיות לגבי MH370‬ ‫מגיעות לידיים של בחור אחד.‬
‫הוא אינדיאנה ג'ונס מודרני‬
‫שבמשך יותר משנתיים חרש את העולם במשימה‬
‫למצוא תשובות על המטוס המלזי.‬
‫עבור בליין, זה נראה קל.‬
‫והשאלה שהייתי צריך לשאול הייתה,‬
‫"איך זה ייתכן?"‬
‫אם צדקתי‬
‫ש-MH370 היה מזימה רוסית‬ ‫שכללה לגרום לזה להיראות,‬
‫באופן שגוי, כאילו המטוס נעלם‬ ‫בדרום האוקיינוס ההודי‬
‫אז המשמעות הייתה‬ ‫שהשרידים היו חלק מאותה מזימה‬
‫והם נשתלו על ידי מישהו שעבד עבור הרוסים.‬
‫וזו לא תהיה הפעם הראשונה‬
‫שהרוסים שתלו שרידי מטוס מזויפים‬ ‫כדי להטעות את החוקרים.‬
‫טיסה מספר 007 של "קוריאן איירליינס"‬ ‫שעליה 269 אנשים‬
‫הייתה בטיסה מניו יורק לסיאול‬ ‫דרך אלסקה וטוקיו.‬
‫ממשרד החוץ נמסר שהמטוס‬ ‫הופל ליד האי הסובייטי סחלין.‬
‫בשנת 1983,‬
‫הסובייטים הפילו מטוס נוסעים קוריאני‬ ‫מעל הים היפני.‬
‫מעקב אחר רדיו יפני‬ ‫מראה שהמטוסים הסובייטים נשלטו מהקרקע.‬
‫עכשיו זה מרוץ נגד הזמן‬ ‫לאחזור הקופסה השחורה.‬
‫בעוד פקידים אמריקנים ויפנים‬ ‫חיפשו את השרידים,‬
‫הסובייטים שתלו משדרים אקוסטיים מזויפים‬ ‫על קרקעית הים כדי להטעות אותם.‬
‫האם ייתכן שזה משהו כזה?‬
‫תהיתי אם אפשר יהיה למצוא ראיות‬
‫שיקשרו את בליין לרוסיה.‬
‫התברר שהיה קל מאוד‬ ‫למצוא קשרים בין רוסיה לבליין.‬
‫והצלחתי להשיג תיעוד של רישומים‬
‫שהראו שהוא הקים חברה‬
‫עם שני שותפים עסקיים‬ ‫ממרכז רוסיה בתחילת שנות ה-90.‬
‫הוא היה נוכח כשברית המועצות קרסה.‬
‫הוא יכול לדבר רוסית שוטפת.‬
‫אז היו לו, בשלב הזה,‬ ‫עשרות שנים של קשר לרוסיה.‬
‫אני בספק רב‬
‫שג'ף וייס ילך ל-Netflix‬ ‫ויאשים אותי בכך שאני מרגל רוסי.‬
‫אין לו שום בסיס לזה‬
‫והוא יודע שזו תהיה השמצה רצינית מאוד.‬
‫הפעם הראשונה ששמעתי על בליין הייתה‬ ‫כשהוא מצא את השריד הראשון.‬
‫זה סיפור מצחיק מאוד.‬
‫הוא עולה על סירה, מגיע לחוף וחושב,‬ ‫"אולי יש שם שרידים."‬
‫הוא מבלה שעתיים בחוף הזה, מוצא שרידים,‬
‫ובאופן נוח למדי,‬ ‫כל התקשורת דוברת האנגלית גם נמצאת שם.‬
‫מוזר, לא?‬
‫איזה צירוף מקרים!‬ ‫באמצע שום מקום, בחוף נטוש.‬
‫זה בליין בשבילך.‬
‫הואשמתי בדברים נוראיים.‬
‫הם כל כך מגוחכים, הם מצחיקים.‬
‫הואשמתי בהיותי מרגל אמריקאי,‬
‫מרגל רוסי,‬
‫מרגל סיני,‬
‫סוחר איברים בינלאומי,‬
‫סוחר מין בינלאומי.‬
‫כלומר, כל מה שתרצו.‬
‫זה פשוט מגוחך בעליל.‬
‫באמת לא הייתה לי הוכחה‬
‫שהוא קשור למודיעין הצבאי של רוסיה‬
‫או לכך שהוא שתל שרידים.‬
‫אבל לא הייתי האדם היחיד שחשד בליין.‬
‫- פריז, צרפת -‬
‫בליין גיבסון הפך למלך השרידים‬ ‫בחוף המזרחי של אפריקה.‬
‫אבל לדעתי יש אפס אמינות או מהימנות‬ ‫במה שהוא מוצא. זה בטוח.‬
‫כשמסתכלים על הדוח האוסטרלי‬ ‫אודות השרידים האלה,‬
‫הם אומרים שסביר מאוד להניח‬
‫שהחתיכות האלה היו חלק מ-MH370.‬
‫"סביר מאוד" פירושו שהם לא הצליחו להוכיח‬
‫שהן היו חלק של MH370.‬
‫אז הם רק יכולים לנחש שזה אפשרי‬ ‫כי זה נראה כמו חתיכה ממטוס.‬
‫אבל למרות זאת,‬
‫הרשויות אישרו שה"פלאפרון" היה חלק מ-MH370.‬
‫זה היה השריד הראשון‬ ‫שנמצא בחוף האי ראוניון.‬
‫אז הייתי להוטה מאוד לבחון אותו לעומק.‬
‫התחלתי לחפור עמוק יותר.‬
‫והדבר הראשון ששמעתי‬
‫ממקור פנימי בחקירה היה‬
‫שהייתה חסרה לו לוחית הזיהוי שלו.‬
‫- לוחית זיהוי חסרה -‬
‫חלק מתכתי‬
‫שהוא נעוץ או מודבק בדבק מסוים מאוד,‬
‫וברור שהוא צפוי לעמוד בסוגי לחץ שונים,‬
‫לחץ אטמוספרי, לחות, חום, קור.‬
‫גיליתי שיש רק מקרה אחד‬
‫שבו מורידים את לוחית הזיהוי מחלק של מטוס,‬
‫וזה כשמטוס מפורק.‬
‫העובדה שהיא הייתה חסרה‬ ‫היוותה דגל אדום רציני‬
‫שהיה צריך לגרום לך לחשוב מייד,‬
‫"טוב, היא בטח הגיעה ממטוס מפורק."‬
‫ברגע שהחוקרים הבינו‬ ‫שאין להם את לוחית הזיהוי הזאת,‬
‫הם אמרו, "לא משנה,‬ ‫נמצא מספרי סימוכין אחרים‬
‫"שבסופו של דבר יעזרו לנו לזהות‬ ‫מהיכן הגיע השריד הזה."‬
‫הם אומרים שכמה מספרים סידוריים‬
‫שנמצאו על ה"פלאפרון" נשלחו ליצרן‬
‫כדי לנסות למצוא רישומים בארכיון של המפעל.‬
‫ידעתי ממקור פנימי בחקירה‬
‫שהם שלחו 12 מספרים,‬
‫ומתוך ה-12 האלה,‬
‫היה מספר סידורי אחד שהיה תואם.‬
‫רק אחד?‬
‫כששמעתי את זה חשבתי, "מה?"‬
‫זה לא מספיק טוב‬
‫כדי לקבוע מעבר לכל ספק‬ ‫שה"פלאפרון" הזה הוא חלק מ-MH370.‬
‫אבל למרות זאת,‬
‫מאשרים שה"פלאפרון"‬
‫הוא חלק מ-MH370.‬
‫צוות מומחים בינלאומי אישר באופן חד-משמעי‬
‫ששריד המטוס אכן מגיע מ-MH370.‬
‫הקשר בין השרידים והמטוס... ‬
‫אם תסתכל על מה שאמרו לנו,‬
‫הוא די קלוש.‬ ‫"זה אותו סוג של צבע כמו המטוס."‬
‫- נדגמה פיסת צבע -‬
‫או כשהם אומרים לנו,‬
‫"זו הייתה ההתרסקות היחידה באזור,‬ ‫אז זה חייב להיות המטוס."‬
‫ההוכחה לקשר בין השרידים‬
‫והמטוס לא הייתה משכנעת.‬
‫- שניים בדצמבר 2016 -‬
‫- אלף ימים מאז התקשורת האחרונה -‬
‫- מדגסקר, האוקיינוס ההודי -‬
‫ציינו 1,000 ימים מאז היעלמותו של MH370‬
‫והחלטנו שניסע למדגסקר עם בליין.‬
‫העובדה שבליין מצא שרידים‬ ‫הייתה מעורר השראה.‬
‫יש הרבה אנשים שלא אוהבים את בליין.‬
‫אבל באופן אישי,‬
‫הוא תמיד כיבד מאוד‬ ‫את הקרובים ואת מה שהיינו צריכים.‬
‫אני חושבת שהיחס לבליין היה לא הוגן.‬
‫אני מאמינה שהכוונות שלו טובות.‬
‫ואני אשמח אם הוא ירצה‬ ‫להמשיך לחפש כמה שיותר.‬
‫אז שאלוהים יברך את בליין.‬
‫כשאנחנו, המשפחות, נסענו למדגסקר בעצמנו,‬
‫כדי לחפש את השרידים,‬
‫היו לי רגשות מעורבים.‬
‫סוג של צער,‬
‫כעס...‬
‫סוג של...‬
‫- ג'יאנג הוי, בנה של נוסעת MH370 -‬
‫פחד.‬
‫והרגשה...‬
‫של געגוע...‬
‫לאימא שלי.‬
‫ג'יאנג הוי.‬
‫באותו מקום.‬ ‫-באותו מקום.‬
‫מפרץ MH370.‬
‫זה אותו הדבר.‬
‫כשהחזקתי את השריד‬
‫חשבתי,‬
‫"זה בטח היה הדבר‬
‫"שהיה הכי קרוב לאימא שלי‬ ‫ברגעים האחרונים שלה."‬
‫זו חתיכה מעניינת.‬
‫כן.‬
‫במהלך השנתיים האחרונות,‬
‫כל המאמצים כוונו לחיפוש‬ ‫באזור מיקומו הסביר ביותר של המטוס‬
‫על פי צילומי לוויין‬ ‫של חברת אינמרסט הבריטית.‬
‫שטח של 120,000 קמ"ר בדרום האוקיינוס ההודי.‬
‫אבל שום דבר עדיין לא נמצא שם.‬
‫החיפוש נמשך זמן רב מאוד.‬
‫חיפשנו במשך יותר משנתיים.‬
‫אבל ככל שחיפשנו זמן רב יותר,‬
‫כך נהיינו בטוחים יותר שנמצא אותו.‬
‫פגשתי קרובי משפחה.‬
‫ממש הזדהיתי עם מה שהם עברו.‬
‫- פיטר פולי, מפקד החיפוש לשעבר -‬
‫וניסיתי להרגיע אותם‬ ‫שאנחנו עושים כל שביכולתנו‬
‫כדי למצוא את המטוס‬ ‫ולהביא את יקיריהם הביתה.‬
‫אז היינו צריכים רק להתמיד.‬
‫היינו צריכים להמשיך.‬
‫אולי הם באמת רצו להמשיך.‬
‫אבל...‬
‫לא, לא היה סיכוי שהם ימצאו את המטוס.‬
‫שום סיכוי.‬
‫המטוס לא שם.‬
‫בשלב הזה, התעלומה עדיין לא נפתרה.‬
‫אנחנו עדיין לא יודעים מה קרה למטוס.‬
‫זה עדיין יכול להיות הטייס.‬
‫עדיין ייתכן שמדובר בחוטפים.‬
‫הדבר הבא שקרה הוא כנראה‬ ‫סותם הפיות הגדול מכולם.‬
‫ישנו דוח חדש ומפוצץ‬
‫שרומז שהטייס שהטיס את מטוס MH370‬
‫טס נתיב דומה בסימולטור ביתי‬ ‫חודש לפני שהמטוס הזה התרסק.‬
‫כמעט מההתחלה,‬
‫ידענו שלקברניט היה סימולטור טיסה במרתף.‬
‫זה סרטון ביוטיוב שהכנתי.‬
‫טייסים רבים אוהבים מאוד לטוס‬
‫וזה לא יוצא דופן‬ ‫שלזהארי היה סימולטור טיסה.‬
‫אבל אם הוא טס בסימולטור בדיוק באותו מסלול‬
‫שהתברר מאוחר יותר שהמטוס טס,‬
‫קשה לדמיין שהוא יכול להיות חף מפשע.‬
‫במהלך החקירה‬
‫כוננים קשיחים מסימולטור הטיסה הביתי‬ ‫שהיו שייכים לטייס ה-MH370‬
‫הושגו על ידי חוקרים, והועברו לאף-בי-איי.‬
‫האף-בי-איי עשה ניתוח יסודי‬ ‫של הכוננים הקשיחים האלה‬
‫ומצא נקודות מידע. לפי זה...‬
‫מתברר שהאף-בי -איי היה מודע למידע הזה‬
‫מאז שהם קיבלו את נתוני הסימולטור.‬
‫אבל הוא צץ בתקשורת רק שנתיים לאחר מכן.‬
‫הקו הצהוב הוא‬ ‫נתיב הטיסה המשוער שהמטוס טס בו.‬
‫הקו האדום הוא זה שהיה בסימולטור.‬
‫נראה שנקודות הנתונים של הסימולטור‬ ‫מצביעות על כך‬
‫שהמטוס טס בנתיב מעל מצר מלאקה‬
‫ואז לדרום האוקיינוס ההודי‬
‫עד‬
‫שהדלק אוזל.‬
‫זו יכולה להיות הראיה החזקה ביותר עד כה.‬
‫כשהראיות האלה התגלו, הרבה גבות הורמו.‬
‫הרבה אנשים חשבו‬ ‫שזו עשויה להיות הוכחה חותכת.‬
‫- הקפטן עשה את זה -‬
‫אבל זה לא היה בדיוק כמו שזה נראה.‬
‫כן, המטוס המדומה טס מעל מצר מלאקה,‬
‫אבל אז נראה שמיקום המטוס שונה באופן ידני.‬
‫הוא מיקם אותו מחדש‬ ‫על ידי, בעצם, לקיחת הסמן‬
‫והזזתו על מעין מפה גלובלית‬ ‫לתוך דרום האוקיינוס ההודי.‬
‫הוא לא באמת טס לדרום האוקיינוס ההודי.‬
‫הוא רק מיקם אותו בדרום האוקיינוס ההודי,‬
‫במרחק מאות קילומטרים מאזור החיפוש.‬
‫אז, כמו בכל דבר במקרה הזה,‬ ‫אתה יכול לראות מה שאתה רוצה לראות.‬
‫הטייס טס בטיסה מדומה ש...‬
‫למרות שאני לא חושב‬ ‫שנתוני הסימולטור בעצמם מוכיחים הרבה,‬
‫זה בהחלט מתאים היטב‬ ‫לעובדות הכלליות כפי שאנחנו מכירים אותן.‬
‫וזה מוזר מאוד שסימולציה תסתיים‬
‫בחוסר דלק בדרום האוקיינוס ההודי.‬
‫נתוני הסימולטור הם לא כל הפאזל.‬
‫הם רק חלק אחד בפאזל שמתאים.‬
‫דיברנו הבוקר עם משפחות על החדשות האלה,‬
‫הן אומרות שהן מתוסכלות מכך.‬
‫כשהמקרה קרה,‬
‫סימולטור הטיסה של הטייס‬ ‫נלקח על ידי האף-בי-איי מביתו.‬
‫אנשים צריכים להבין שלאף-בי-איי‬ ‫היה את המידע הזה לפני כולם.‬
‫ואז, כמה שנים לאחר מכן,‬
‫"אה! על סימולטור הטיסה של הטייס‬ ‫נמצא אותו נתיב שהוא טס בו."‬
‫האף-בי-איי זמם משהו.‬
‫בשבילי, שוב, זו עוד הוכחה‬ ‫לכך שהאמריקאים מעורבים.‬
‫האף-בי-איי מעולם לא מסר דבר‬ ‫לחקירה הרשמית במלזיה‬
‫או לשופטים הצרפתים.‬
‫אפילו לא דוח אחד.‬
‫אז אנחנו רוצים לדעת מה הם עשו.‬
‫כלומר, האף-בי-איי לא ידוע‬ ‫בתרבות השקיפות שלו.‬
‫אבל במקרה הספציפי הזה...‬
‫- עורכת הדין של גילן -‬
‫אנחנו מדברים על בקשה לשיתוף פעולה משפטי,‬
‫כחלק מחקירה משפטית המרוויחה מסודיות.‬
‫לדעתי זה די שערורייתי שבמקרה כזה‬
‫אנחנו עדים לחוסר תום הלב הזה‬ ‫ולשתיקה כזאת. באמת.‬
‫אני מאמין שמלזיה הייתה‬
‫מה שאנחנו מכנים בצרפתית‬ ‫"מריונטה" בסיפור הזה.‬
‫הם עודכנו, ואיכשהו שמרו על שתיקה.‬
‫אז האמריקאים מובילים את החקירה מלכתחילה.‬
‫אלה הבריטים שמאתרים את המטוס,‬ ‫בעזרת אינמרסט.‬
‫בסדר.‬
‫ואלה האוסטרלים שמובילים את החיפוש.‬ ‫כולם מושתקים.‬
‫"קדימה, אין מה לראות כאן."‬
‫כלום.‬
‫אפס.‬
‫כשאתה עיתונאי, כמובן שאתה בוטח ברשויות.‬
‫האינסטינקט הראשון שלך הוא לא לדמיין‬ ‫שהאנשים האלה משקרים לך.‬
‫אבל מבחינתי,‬
‫הבעיה עם הנרטיב הרשמי הזה‬
‫של התרסקות המטוס בדרום האוקיינוס ההודי,‬
‫שכולם אמורים להאמין בו,‬
‫היא שלא הייתה לכך שום הוכחה.‬
‫ראשית, אם להאמין לנרטיב הרשמי,‬
‫MH370 טס מעל המרחב האווירי‬ ‫של שש מדינות שונות,‬
‫והן: וייטנאם, תאילנד, מלזיה,‬ ‫אינדונזיה, סינגפור,‬
‫ובסופו של דבר אוסטרליה.‬
‫אך אף אחת מהמדינות האלה‬
‫לא הצליחה להפיק‬
‫תמונות מכ"ם של MH370.‬
‫למרות העובדה שמלזיה היא זו שאמרה,‬
‫"ראינו את פניית הפרסה של MH370."‬
‫אז זה מה שאמרו לנו אחרי שבוע,‬
‫"המכ"ם הצבאי שלנו ראה את המטוס‬ ‫באותו לילה, טס חזרה מעל מלזיה."‬
‫אבל לא קיבלנו הוכחה לכך‬ ‫שהמלזים באמת ראו את המטוס‬
‫במכ"ם באותו לילה.‬
‫זה בלבול מוחלט.‬ ‫-לא נראה לי.‬
‫אפילו המרכיבים העיקריים‬ ‫לא מגיעים עם הוכחה.‬
‫אז למה להאמין לסיפור הרשמי‬
‫כשהם מסתירים ראיות חיוניות?‬
‫סליחה, אדוני?‬
‫עוד דבר מעניין מאוד שמצאתי‬
‫היה העובדה ש-MH370 טס לכאורה‬
‫מעל בסיס חיל אוויר בשם באטרוורת',‬
‫שנמצא תחת פיקוד אוסטרלי.‬
‫איך ניתן להאמין‬
‫שבואינג 777 סורר יטוס מעל בסיס חיל אוויר‬
‫מבלי להפעיל מיידית הזנקה של מטוסי סילון,‬
‫סוג של יירוט,‬
‫התראה כלשהי?‬
‫לא, ממש לא.‬
‫שום דבר לא קורה.‬
‫וכל זה מדהים עוד יותר‬
‫כשאתה קולט שבאותו זמן,‬
‫כש-MH370 נעלם,‬
‫התנהלו שני תרגילים צבאיים גדולים‬
‫בים סין הדרומי, שכללו את ארה"ב.‬
‫אז למעשה,‬
‫היה ריכוז יוצא דופן‬
‫של כוח צבאי באזור.‬
‫זה לגמרי בלתי נתפס‬
‫שבימינו, נאבד בואינג 777.‬
‫זה אפילו עוד יותר בלתי נתפס שנאבד אותו‬
‫באזור בעולם שנמצא תחת פיקוח כבד.‬
‫זה לגמרי לא אמין.‬
‫אז הדבר היחיד שאנחנו יכולים להסתמך עליו‬
‫כדי לומר שהמטוס התרסק‬ ‫בדרום האוקיינוס ההודי‬
‫הוא אותות "לחיצת היד" מאינמרסט.‬
‫אז השאלה שאתה שואל את עצמך היא,‬
‫"מי אלה אינמרסט?"‬
‫באופן מעניין מאוד,‬
‫יש להם סניף מסוים שנקרא "ממשלת אינמרסט"...‬
‫- שירותי תקשורת ממשלתיים -‬
‫שמספקת שירותים לצבאות‬ ‫של המעצמות הגדולות בעולם.‬
‫כולל ארה"ב.‬
‫אז ברגע שמבינים‬ ‫כמה קרובים אינמרסט וממשלת ארה"ב,‬
‫האם קשה כל כך להאמין‬
‫שהמידע שסיפקה אינמרסט‬
‫היה בעצם מהונדס או מפוברק‬
‫כדי לספק כיסוי למה שבאמת קרה ל-MH370?‬
‫לדעתי,‬
‫MH370 לא ביצע פניית פרסה.‬
‫לא משנה מה קרה,‬
‫זה קרה בים סין הדרומי.‬
‫ואני לא הייתי היחידה שחשבה כך.‬
‫- פלורידה, ארצות הברית -‬
‫ידעתי מה יש לי.‬
‫ידעתי שיש לי ראיות בים סין הדרומי.‬
‫ככל שחיפשתי יותר, מצאתי יותר שרידים.‬
‫אז אני בטוחה שמיקומו של MH370‬
‫היה בסופו של דבר מחוץ לווייטנאם.‬
‫בשלב הזה כבר יצרתי קשר‬ ‫עם חברת התעופה "מלזיה איירליינס".‬
‫ניסיתי ליצור קשר עם כל כך הרבה אנשים‬ ‫כדי להגיד להם שהשרידים האלה קיימים.‬
‫אף אחד לא הקשיב לי.‬
‫פלורנס יצרה איתי קשר. דיברנו על MH370.‬
‫היא שאלה אותי לדעתי ואמרתי לה מה היה לי.‬
‫אמרתי לה, "עלינו לזכור,‬ ‫יש לנו את עובד אסדת הנפט‬
‫"שאמר שהוא ראה אש בשמיים באותו לילה."‬
‫טייסי קת'אי אמרו שהם ראו שדה הריסות גדול.‬
‫מה קרה להם?‬
‫איפה הראיות האלה?‬
‫כשדיברתי עם פלורנס, היא אמרה,‬ ‫"דיברתי עם כמה אנשים‬
‫"והם אמרו לי את אותו הדבר."‬
‫זה היה רק קול אחד נוסף‬
‫שאמר לי שמוכרח להיות‬ ‫סוג של סיפור כיסוי למה שקרה באמת‬
‫באזור ההוא באותו לילה.‬
‫בשלב ההוא באמת תהיתי,‬
‫"מה יכול להיות הדבר שמיקם את MH370‬
‫"בלב התעלומה הגדולה ביותר‬ ‫של התעופה האזרחית?"‬
‫אז הסתכלתי מקרוב על המטען.‬
‫מה שמצאתי היה מעניין מאוד.‬
‫וזה היה שניים וחצי טון של מכשור אלקטרוני‬
‫שנרשם כמכשירי קשר,‬ ‫אביזרי קשר, דברים קטנים.‬
‫והמטען הזה נמסר‬
‫תחת ליווי והועמס על MH370 באותו לילה‬
‫מבלי שנסרק.‬
‫חשבתי שזה מוזר מאוד.‬
‫- אין מכונות שיקוף זמינות -‬
‫ידוע בציבור שסין‬
‫הייתה להוטה מאוד להשיג‬
‫טכנולוגיה אמריקאית רגישה מאוד‬
‫בתחום המעקב,‬
‫טכנולוגיית רחפנים חמקנים.‬
‫אז משהו כזה יכול להיות הבסיס‬
‫של מה שקרה ל-MH370.‬
‫אולי בארה"ב גילו ש-MH370‬ ‫בעצם נשא מטען בעייתי‬
‫לסין ברגע האחרון‬
‫ועשו כמיטב יכולתם‬ ‫כדי לעצור את המטען מהגעתו ליעד.‬
‫אז נזכרתי שגילן אמר לי‬
‫שהיו מעורבים‬ ‫שני מטוסי שליטה ובקרה אמריקאיים.‬
‫- מטוסי שליטה ובקרה:‬ ‫"העיניים בשמיים" של נאט"ו -‬
‫אבל לא ידעתי מה לעשות עם זה‬ ‫עד שפגשתי מישהו‬
‫לשיחה אחרת לגמרי הקשורה ל-MH370.‬
‫והמקור הזה היה חבר לשעבר‬ ‫בחיל האוויר האמריקני.‬
‫הוא אמר, "אה, מטוסי השליטה והבקרה."‬
‫"יכולות השיבוש שלהם מדהימות."‬
‫ואני חושבת שאז נפל לי האסימון.‬
‫כי הבנתי שלמטוסי השליטה והבקרה‬
‫הייתה היכולת לשבש לחלוטין‬ ‫את מערכת התקשורת של MH370,‬
‫מה שהיה מעלים אותו מהמסכים‬
‫של בקרי התנועה.‬
‫אז עכשיו סוף סוף קיבלתי‬
‫הסבר טכני של איך ולמה‬
‫MH370 נעלם בפתאומיות.‬
‫וניסיתי לחבר את הכול יחד‬
‫לסוג של תרחיש היפותטי‬
‫שסוקר את מה שייתכן שקרה ל-MH370.‬
‫- תיאוריה שלישית - היירוט -‬
‫- שבעה במרץ 2014, 23:20 -‬
‫אז אנחנו יודעים שבלילה ההוא‬
‫המטען המסתורי והחשוד הזה,‬
‫מבלי שנסרק,‬
‫ואשר נמסר תחת ליווי...‬
‫הועמס על ה-MH370.‬
‫המטוס ממריא כמתוכנן, 41 דקות אחרי חצות.‬
‫המטוס מגיע לגובה השיוט שלו.‬
‫מלזיה 370, מתייצב בגובה 350.‬
‫הכול נורמלי לגמרי.‬
‫אז בשעה 1:19,‬
‫MH370 מתבקש‬
‫לעבור למרחב האווירי הווייטנאמי.‬
‫מלזיה 370 צור קשר עם הו צ'י מין‬ ‫120 נקודה 9. לילה טוב.‬
‫קפטן זהארי חותם עם ה"לילה טוב" המפורסם.‬
‫לילה טוב, מלזיה 370.‬
‫אז MH370 נכנס לשטח הפקר‬
‫וזה הרגע המושלם ליירוט.‬
‫אז זה אפשרי, באותו רגע,‬
‫ששני מטוסי שליטה ובקרה אמריקאיים‬ ‫נכנסו לפעולה‬
‫ושיבשו את MH370...‬
‫מה שגרם לו להיעלם מהמכ"ם.‬
‫עכשיו MH370 לא יכול לתקשר.‬
‫אולי הוא מקבל פקודה‬ ‫ממטוסי השליטה והבקרה לנחות‬
‫במקום קרוב.‬
‫כשהקברניט זהארי מקבל את הפקודה,‬
‫ייתכן שהוא אומר "לא".‬
‫הוא לא מקבל את הפקודה הזאת.‬
‫אני חושבת שהוא פשוט המשיך‬ ‫במסלול המתוכנן שלו, בטיסה לבייג'ינג.‬
‫המתח עשוי היה להמשיך להתגבר‬
‫כשזהארי סירב לפקודות.‬
‫בסופו של דבר, MH370 מתקרב‬ ‫למרחב האווירי הסיני.‬
‫אז מטוסי השליטה והבקרה חייבים לסגת.‬
‫ועד כמה שזה עשוי להיראות נורא,‬
‫הם עדיין צריכים לעצור‬ ‫את המטוס ואת המטען היקר שלו‬
‫מלהגיע לבייג'ינג.‬
‫אז...‬
‫באמצעות מתקפת טילים‬
‫או התנגשות אווירית,‬
‫MH370...‬
‫פגש את גורלו.‬
‫אני הראשונה להגיד שזה נשמע מופרך להפליא‬
‫ושיש כאן עדיין כמה נושאים לא פתורים.‬
‫אבל אני מאמינה שאני הרבה יותר‬ ‫קרובה לאמת מאשר לנרטיב הרשמי.‬
‫החלק החשוב ביותר בעבודתי היה להדגים‬
‫שהנרטיב הרשמי היה המצאה.‬
‫בחיי.‬
‫אני פשוט לא רוצה לדבר על פלורנס או על ג'ף‬
‫או על תומכי הקונספירציה האלה.‬
‫הם פשוט הסחת דעת.‬
‫ראיתי אנשים כמו פלורנס זוכים‬ ‫לפרסום אדיר על הספר שלהם.‬
‫כל מיני ראיונות.‬
‫כל מיני עיתונים.‬
‫אלה אנשים שלא ממש מבינים‬ ‫את העובדות ואת הנתונים.‬
‫ההאשמות שאינמרסט איכשהו‬
‫זייפה את הנתונים או חיבלה בהם‬
‫הן פשוט שגויות.‬
‫הנתונים הם הנתונים.‬
‫אני לא מבין למה מישהו חושב‬ ‫שנרצה לתמרן או לשנות‬
‫נתונים הקשורים לזה.‬
‫אנחנו לא כאלה, וההאשמות בדברים הן... ‬
‫פוגעות בעיניי ו... ‬
‫כן, זה משפיע עליי.‬
‫התאוריה שהמטוס הזה הופל בים סין הדרומי...‬
‫לא.‬
‫אז היו שרידים בכל ים סין הדרומי,‬ ‫במפרץ תאילנד... ‬
‫וזה אומר שהמכ"ם טעה לגבי הפנייה לאחור.‬
‫זה אומר שהנתונים של אינמרסט שגויים.‬
‫זה בעצם שולל את כל הראיות שישנן.‬
‫כלומר, אין סיכוי שסין,‬
‫אמריקה, אוסטרליה, אנגליה,‬
‫מלזיה, וייטנאם, כולן יחד,‬
‫יבצעו יחד קנוניה גדולה‬ ‫כדי לכסות על מה שקרה למטוס.‬
‫הם לא חברים.‬
‫הם ילשינו. הם ידברו.‬
‫אז אין סיכוי.‬
‫זה פשוט לא קרה.‬
‫אני חושב שלמרבה הצער,‬
‫אנשים מסוימים כל כך התלהבו‬ ‫מהתאוריות ומהתוכניות שלהם, וכדומה,‬
‫שנראה שהם איבדו את האובייקטיביות.‬
‫וזה עצוב.‬
‫ג'ף וייס מצטרף אליי עכשיו.‬ ‫תודה רבה שאתה איתנו.‬
‫אתה באמת חושב שהוא הגיע לקזחסטן?‬
‫אם לקחת את הסיכון ולהישמע מזלזל... ‬
‫- פיטר פולי,‬ ‫מפקד החיפוש לשעבר של MH370 -‬
‫דעות הן כמו חור תחת, לכל אחד יש אחד.‬
‫תחתכו את זה, בבקשה.‬
‫אבל זה נכון.‬
‫שמעתי כל סוג של תאוריה,‬ ‫כל סוג של תאוריית קונספירציה.‬
‫אני פשוט חושב שזה מגוחך ויוצא דופן‬
‫שאנשים יכולים,‬
‫לנוכח הראיות,‬
‫לחשוב על תאוריות קונספירציה‬ ‫מוזרות ומטורפות כל כך.‬
‫- שבעה עשר בינואר 2017 -‬
‫הסתיים החיפוש אחר המטוס המלזי הנעדר‬
‫שנעלם לפני כמעט שלוש שנים.‬
‫החוקרים, בן לילה,‬
‫השעו רשמית את המאמץ למצוא‬ ‫את מטוס הבואינג 777 שעליו 239 איש.‬
‫עלינו להשעות את החיפוש‬ ‫עד לראיות אמינות נוספות.‬
‫זה היה רגע עצום ושובר לב‬ ‫עבור כל הקרובים,‬
‫כי תקוותינו היו תלויות בעיקר בזה,‬
‫המשך החיפוש.‬
‫הרגשתי מרוסקת לגמרי.‬
‫"קול 370", קבוצת תמיכה לקרובים,‬ ‫אמרו בהצהרה,‬
‫"אסור לאפשר למטוסים מסחריים‬ ‫להיעלם ללא זכר."‬
‫איך חיפוש ארוך כל כך לא מביא שום תוצאה?‬
‫אפילו לא... כלומר, אפס. כלום.‬
‫הרגשנו ממש רע.‬
‫זה היה... היינו מעורבים כל כך הרבה זמן.‬
‫הכישלון בסופו של דבר השפיע על כולנו.‬
‫התאבלנו‬
‫והרגשנו שאכזבנו את המשפחות.‬
‫- פתרו את התעלומה של 370 -‬
‫- חפשו היום למען עתיד טוב יותר מחר -‬
‫אף אחד מאיתנו לא יצליח להניח לזה‬ ‫עד שהמטוס הזה יימצא.‬
‫ויש עדיין 239 נשמות על המטוס‬
‫שצריכות ללכת הביתה.‬
‫- 17 בינואר, 2017 -‬
‫- שלושים ביולי, 2018 -‬
‫- ארבע שנים, ארבעה חודשים‬ ‫מאז התקשורת האחרונה -‬
‫החוקרים פרסמו הלילה‬ ‫את הדוח הסופי שלהם על היעלמות‬
‫טיסה 370 של "מלזיה איירליינס".‬
‫צוות החקירה אמר‬ ‫שמטוס הבואינג 777 היה כשיר לטיסה.‬
‫הטייס היה מיומן מאוד‬
‫ולא הראה סימני לחץ או שינויים התנהגותיים.‬
‫והם לא יכולים לשלול‬ ‫התערבות בלתי חוקית של צד שלישי.‬
‫אנחנו לא מצליחים לקבוע בוודאות‬
‫את הסיבות לכך שהמטוס סטה מנתיב הטיסה שלו.‬
‫- דוח חקירות בטיחות -‬
‫- לסיכום, הצוות לא מסוגל‬ ‫לקבוע את הסיבה האמיתית -‬
‫- להיעלמותו של MH370 -‬
‫זה מתסכל כל כך שבכל פעם‬ ‫שאנחנו מגיעים לפגישה כזאת,‬
‫אף אחד לא יכול לענות על השאלות שלנו.‬
‫הדבר הטוב היחיד שקרה היה‬
‫שהם הפסיקו להאשים את קפטן זהארי‬
‫בהפלת MH370.‬
‫בסופו של דבר,‬
‫אפילו החקירה הרשמית‬ ‫הפסיקה להאשים את הטייס.‬
‫הם כבר לא אומרים את זה.‬
‫המסקנה היחידה היא שזה לא היה הטייס.‬
‫ברור שזה לא היה הטייס.‬
‫אז החקירה הרשמית במלזיה הסתיימה.‬
‫אין להם תשובה, אבל הם סיימו בכל מקרה.‬
‫זה מה שטוב במערכת המשפט הצרפתית.‬
‫הם לא יכולים להפסיק, אסור להם להפסיק‬
‫עד שהם ימצאו את האמת.‬ ‫אז זה טוב, וזה עובד בשבילנו.‬
‫גם אני לא רוצה להפסיק‬ ‫עד שתהיה לנו תשובה.‬
‫אם זה ייקח עשר שנים,‬ ‫אז זה ייקח עשר שנים.‬
‫מה שמעורר כזו מהומה לגבי MH370‬ ‫הוא שהוא חשוב בצורה יוצאת דופן.‬
‫אנחנו מדברים על מאות חיי אדם‬
‫ועל כל מערכת התחבורה האווירית.‬
‫אז זה באמת משנה.‬
‫אז האם MH370 הוציא אותי מדעתי?‬
‫כן! אבל הוא היה צריך להוציא אותי מדעתי.‬
‫זה חשוב. טוב שזה הוציא אותי מדעתי.‬
‫זו הנחה סבירה‬
‫שהיעלמותו של MH370 הייתה מעשה מכוון.‬
‫וחלק מהתעלומה הוא, "מי עשה את זה?"‬
‫עד כמה שהייתי רוצה לדעת את התשובה,‬ ‫אולי לעולם לא נדע.‬
‫ואנחנו פשוט צריכים לחיות עם זה.‬
‫יש עוד חלק בתעלומה, "איפה הוא?"‬
‫וזו שאלה עם תשובה מוחשית ומוחלטת.‬
‫כי קיומו של המטוס הזה הוא מציאות מוחשית.‬
‫הוא נמצא איפשהו.‬
‫וכולם רוצים את אותו הדבר.‬
‫כולם רוצים למצוא את MH370.‬
‫מבחינת כל המשפחות האלה‬ ‫שחיו במצב של חוסר וודאות מאז אותו יום,‬
‫נראה שהמצב הזה של חוסר הידיעה‬
‫עומד להמשיך גם בעתיד הקרוב.‬
‫אנחנו צריכים להביא את התשובות למשפחות.‬
‫אנחנו צריכים להביא‬ ‫את התשובות לציבור הטסים.‬
‫אנחנו צריכים להראות‬ ‫שמטוס לא יכול פשוט להיעלם.‬
‫אנחנו חייבים להם את ההוכחה.‬
‫אנחנו חייבים להם את ההסבר.‬ ‫אנחנו חייבים להם את סגירת המעגל הזו.‬
‫אני לא יודעת אם אשיג סגירת מעגל, אבל...‬
‫אנסה כל עוד אוכל למצוא את אימי,‬
‫לגלות מה קרה.‬
‫אני מאמין שיש אנשים‬
‫שיודעים משהו, שיודעים את הסיפור האמיתי.‬
‫אנחנו עדיין כאן ומחכים לתשובות.‬
‫אנחנו רוצים תשובות.‬
‫קשה מאוד לחשוב שנקבל את התשובות למה שקרה.‬
‫הבטחתי לו מהיום ההוא‬
‫שאחזיר אותו הביתה ושאמצא אותו.‬
‫לא עשיתי את זה.‬
‫ועד שלא אעשה זאת,‬
‫לא תהיה שלווה.‬
‫כן, אנחנו עדיין מלאי תקווה.‬ ‫לעולם לא נשאיר תקווה מאחור.‬
‫לעולם לא נשאיר תקווה מאחור,‬ ‫לא משנה מה יקרה.‬
‫מגיע לנו לדעת את האמת.‬
‫לילדים שלי מגיע לדעת‬
‫את האמת.‬
‫תרגום כתוביות: יפעת גריצמן‬